شه‌فه‌ق نيوز/ مه‌سرور بارزانى سه‌رۆك حكومه‌ت هه‌رێم كوردستان، باس له‌وه‌ كرد هه‌رێم چه‌وه‌ڕێ جواوه‌يل خاسيگ ئه‌كا له‌ حكومه‌ت به‌غداى پايته‌خت.
بارزانى له‌ وه‌خت كردنه‌وه‌ى پرووه‌ى جاده‌ى "بارزان" له‌ شار دهۆك وت: له‌وه‌خت دامه‌زرانن حكوموته‌گه‌مان نيازه‌يل پاكيگ وه‌رانوه‌ر به‌غدا نيشان دايمنه‌و خوه‌ميش سه‌ردانى كردم وه‌ ئوميد ره‌سين ئه‌را چاره‌سه‌ره‌يليگ له‌باره‌ى دوسيه‌ى نه‌فت و غاز و بودجه‌ى پێشمه‌رگه‌و دوسيه‌يل تر، ك قاپيه‌يليگ له‌وه‌رده‌م حكومه‌ت عراقى واز كرديم و ئيمه‌يش چه‌وه‌رێ جواويگ جددى له‌لێ ئه‌كه‌يم له‌بان بنه‌ماى ده‌ستوور وه‌و جووره‌گ مافه‌يل ملله‌تمان له‌ هه‌رێم كورستان ده‌سه‌وه‌ر بكاو داوايش له‌ به‌غدا ئه‌كه‌م نه‌ف له‌ى ده‌رفه‌ته‌ وه‌ربگريم و گشت كيشه‌يليگ چاره‌سه‌ر بكه‌يم.
بارزانى جه‌ختيش له‌وه‌ كرد حكومه‌ته‌گه‌ێ دقه‌ت له‌بان پرووژه‌يل خزمه‌تگوزارى گه‌ورا ئه‌كا له‌ گشت ناوچه‌يل و شاره‌يل هه‌رێم كوردستان و 500 مليار دينار ئه‌را نزيكه‌ى 200 پرووژه‌ى خزمه‌تگوزارى ته‌رخان كردگه‌و له‌گشت ناوچه‌يل هه‌رێم جێوه‌جێ ئه‌كريه‌ێد.
